CELEX: 32015R2015
Language: bg
Date: 2015-11-11 00:00:00
Title: Регламент за изпълнение (ЕС) 2015/2015 на Комисията от 11 ноември 2015 година за определяне на технически стандарти за изпълнение относно процедурите за оценка на външните кредитни оценки в съответствие с Директива 2009/138/ЕО на Европейския парламент и на Съвета (Текст от значение за ЕИП)

12.11.2015   
            
            
               BG
            
            
               Официален вестник на Европейския съюз
            
            
               L 295/16
            
         РЕГЛАМЕНТ ЗА ИЗПЪЛНЕНИЕ (ЕС) 2015/2015 НА КОМИСИЯТА
   от 11 ноември 2015 година
   за определяне на технически стандарти за изпълнение относно процедурите за оценка на външните кредитни оценки в съответствие с Директива 2009/138/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/138/ЕО на Европейския парламент и на Съвета от 25 ноември 2009 година относно започването и упражняването на застрахователна и презастрахователна дейност (Платежоспособност II) (1), и по-специално член 44, параграф 4а, четвърта алинея от нея,
   като има предвид, че:
   
               (1)
            
            
               Допълнителните оценки за преценяване на целесъобразността на външните кредитни оценки, посочени в член 44, параграф 4а от Директива 2009/138/ЕО, следва да представляват критична и важна дейност, която е част от системата за управление на риска, тъй като те намаляват рисковете, свързани с изчисляването на техническите резерви и капиталовото изискване за платежоспособност.
            
         
               (2)
            
            
               Процедурните аспекти на допълнителните оценки трябва да бъдат отразени в политиката за управление на риска на застрахователните и презастрахователните предприятия, посочена в член 41, параграф 3 от Директива 2009/138/ЕО, тъй като допълнителните оценки са част от системата за управление на риска.
            
         
               (3)
            
            
               Застрахователните и презастрахователните предприятия следва да вземат предвид естеството, мащаба и сложността на своята дейност, когато включват процедурните аспекти на допълнителните оценки в своите политики за управление на риска и документират резултатите от необходимите допълнителни оценки и начина, по който тези оценки са извършени.
            
         
               (4)
            
            
               Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване.
            
         
               (5)
            
            
               Европейският орган за застраховане и професионално пенсионно осигуряване проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена с член 37 от Регламент (ЕС) № 1094/2010 на Европейския парламент и на Съвета (2),
            
         ПРИЕ НАСТОЯЩИЯ РЕГЛАМЕНТ:
   Член 1
   Политика за управление на риска
   С цел да се прецени целесъобразността на външните кредитни оценки, използвани при изчисляването на техническите резерви и капиталовото изискване за платежоспособност, чрез извършването на допълнителните оценки, посочени в член 44, параграф 4а от Директива 2009/138/ЕО, застрахователните и презастрахователните предприятия посочват в своята политика за управление на риска:
   
               а)
            
            
               обхвата и честотата на допълнителните оценки;
            
         
               б)
            
            
               начина, по който се извършват допълнителните оценки, включително допусканията, на които се основават;
            
         
               в)
            
            
               честотата на редовния преглед на допълнителните оценки и условията, при които се налага допълнителните оценки да се извършат на ad hoc основа.
            
         Член 2
   Задачи на функцията за управление на риска
   Застрахователните и презастрахователните предприятия гарантират, че функцията за управление на риска обхваща допълнителните оценки в съответствие с политиката за управление на риска, посочена в член 1, както и надлежно вземат предвид резултатите от допълнителните оценки при изчисляването на техническите резерви и капиталовото изискване за платежоспособност.
   Член 3
   Информация, която се използва за допълнителните оценки
   При извършване на допълнителните оценки, застрахователните и презастрахователните предприятия използват информация, получена от надеждни и актуални източници.
   Член 4
   Преглед на допълнителните оценки
   1.   В съответствие с член 41, параграф 3 от Директива 2009/138/ЕО застрахователните и презастрахователните предприятия преразглеждат своите допълнителни оценки поне веднъж годишно.
   2.   Застрахователните и презастрахователните предприятия правят преглед също така на допълнителните оценки, направени на ad hoc основа, когато се изпълни някое от условията по член 1, буква в) или ако допусканията, въз основа на които се направени оценките, вече не са валидни.
   Член 5
   Документация
   Застрахователните и презастрахователните предприятия документират следното:
   
               а)
            
            
               начина, по който се извършват допълнителните оценки и резултатите от тях;
            
         
               б)
            
            
               степента, до която резултатите от допълнителните оценки се вземат предвид при изчисляването на техническите резерви и капиталовото изискване за платежоспособност.
            
         Член 6
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 ноември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 335, 17.12.2009 г., стр. 1.
   
      (2)  Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).